CELEX: 32015R0045
Language: mt
Date: 2015-01-14 00:00:00
Title: Regolament tal-Kummissjoni (UE) 2015/45 tal- 14 ta' Jannar 2015 li jemenda d-Direttiva 2007/46/KE tal-Parlament Ewropew u tal-Kunsill u r-Regolament tal-Kummissjoni (KE) Nru 692/2008 fir-rigward tat-teknoloġiji innovattivi sabiex jitnaqqsu l-emissjonijiet tas-CO 2 mill-vetturi kummerċjali ħfief  Test b'rilevanza għaż-ŻEE

15.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 9/1
            
         REGOLAMENT TAL-KUMMISSJONI (UE) 2015/45
   tal-14 ta' Jannar 2015
   li jemenda d-Direttiva 2007/46/KE tal-Parlament Ewropew u tal-Kunsill u r-Regolament tal-Kummissjoni (KE) Nru 692/2008 fir-rigward tat-teknoloġiji innovattivi sabiex jitnaqqsu l-emissjonijiet tas-CO2 mill-vetturi kummerċjali ħfief
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 715/2007 tal-Parlament Ewropew u tal-Kunsill tal-20 ta' Ġunju 2007 dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (1), u b'mod partikolari l-Artikolu 5(3) tiegħu,
   Wara li kkunsidrat id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (2), u b'mod partikolari l-Artikolu 39(2) tagħha,
   Billi:
   
               (1)
            
            
               Ir-Regolament (KE) Nru 510/2011 tal-Parlament Ewropew u tal-Kunsill (3) jipprovdi li l-iffrankar tas-CO2 miksub permezz tal-użu ta' teknoloġiji innovattivi għandu jiġi kkunsidrat fil-kalkolu tal-emissjonijiet speċifiċi medji tas-CO2 ta' kull manifattur. Regoli dettaljati dwar l-approvazzjoni u ċ-ċertifikazzjoni tat-teknoloġiji innovattivi għat-tnaqqis tal-emissjonijiet tas-CO2 minn vetturi kummerċjali ħfief huma stipulati fir-Regolament ta' Implimentazzjoni tal-Kummissjoni (UE) Nru 427/2014 (4).
            
         
               (2)
            
            
               Sabiex jitqies l-iffrankar tas-CO2 miksub bl-użu ta' teknoloġiji innovattivi fil-kalkolu tal-mira tal-emissjonijiet speċifiċi tas-CO2 minn kull manifattur, u sabiex jiġi żgurat monitoraġġ effiċjenti tal-iffrankar speċifiku tas-CO2 għall-vetturi individwali, il-vetturi mgħammra b'ekoinnovazzjonijiet għandhom ikunu ċċertifikati bħala parti mill-approvazzjoni tat-tip ta' vettura, u skont l-Artikolu 11(2) tar-Regolament ta' Implimentazzjoni (UE) Nru 427/2014, l-iffrankar għandu jiġi speċifikat b'mod separat kemm fid-dokumentazzjoni tal-approvazzjoni tat-tip u kemm fiċ-ċertifikat tal-konformità skont id-Direttiva 2007/46/KE.
            
         
               (3)
            
            
               B'konsegwenza ta' dan, jeħtieġ li jiġu mmodifikati d-dokumenti użati fil-proċess tal-approvazzjoni tat-tip, sabiex dawn ikunu jirriflettu b'mod xieraq l-informazzjoni marbuta mal-ekoinnovazzjonijiet.
            
         
               (4)
            
            
               L-emendar tad-dokumenti użati għall-approvazzjoni tat-tip għandu l-għan, min-naħa l-waħda, li jipprovdi d-dejta adegwata lill-awtoritajiet tal-approvazzjoni biex ikunu jistgħu jiċċertifikaw vetturi ħfief mgħammra b'ekoinnovazzjonijiet, u min-naħa l-oħra, li jintegra l-iffrankar tas-CO2 bl-ekoinnovazzjonijiet bħala parti mill-informazzjoni rappreżentattiva ta' tip, varjant jew verżjoni speċifika ta' vettura.
            
         
               (5)
            
            
               Ir-Regolament tal-Kummissjoni (KE) Nru 692/2008 (5) jistipula d-dispożizzjonijiet amministrattivi għall-verifika tal-konformità tal-vetturi għall-emissjonijiet tas-CO2 u r-rekwiżiti għall-kejl tal-emissjonijiet tas-CO2 u tal-konsum tal-fjuwil ta' tali vetturi.
            
         
               (6)
            
            
               Id-Direttiva 2007/46/KE u r-Regolament (KE) Nru 692/2008 għandhom għalhekk jiġu emendati kif meħtieġ.
            
         
               (7)
            
            
               Għandu jingħata biżżejjed żmien bil-quddiem biex jippermetti lill-manifatturi u lill-awtoritajiet nazzjonali jadattaw il-proċeduri tagħhom għar-regoli l-ġodda.
            
         
               (8)
            
            
               Il-manifatturi għandu jkollhom il-possibbiltà li japplikaw, fuq bażi volontarja, għaċ-ċertifikazzjoni tal-iffrankar tas-CO2 minħabba l-implimentazzjoni ta' teknoloġiji innovattivi, qabel id-data ta' applikazzjoni tar-regoli l-ġodda.
            
         
               (9)
            
            
               Il-miżuri previsti f'dan ir-Regolament huma skont l-opinjoni tal-Kumitat Tekniku — Vetturi bil-Mutur,
            
         ADOTTAT DAN IR-REGOLAMENT:
   Artikolu 1
   L-Annessi I u IX tad-Direttiva 2007/46/KE huma emendati skont l-Anness I ta' dan ir-Regolament.
   Artikolu 2
   L-Annessi I u XII tar-Regolament (KE) Nru 692/2008 huma emendati skont l-Anness II ta' dan ir-Regolament.
   Artikolu 3
   B'effett mid-data tad-dħul fis-seħħ ta' dan ir-Regolament, l-awtoritajiet nazzjonali ma għandhomx jirrifjutaw li jagħtu approvazzjoni tat-tip tal-KE jew approvazzjoni tat-tip nazzjonali fir-rigward tat-tipi ta' vetturi li jikkonformaw ma' dan ir-Regolament.
   Mill-1 ta' Jannar 2016, l-approvazzjonijiet tat-tip ta' tipi ta' vetturi mgħammra b'teknoloġiji innovattivi għat-tnaqqis tal-emissjonijiet tas-CO2 għandhom jingħataw skont id-Direttiva 2007/46/KE u r-Regolament (KE) Nru 692/2008 kif emendati minn dan ir-Regolament.
   Mhux aktar tard mill-1 ta' Jannar 2016 'il quddiem, il-manifatturi għandhom jibagħtu ċertifikati tal-konformità skont id-Direttiva 2007/46/KE u r-Regolament (KE) Nru 692/2008 kif emendati minn dan ir-Regolament għal kull vettura ħafifa ġdida.
   Artikolu 4
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Jannar 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 171, 29.6.2007, p. 1.
   
      (2)  ĠU L 263, 9.10.2007, p. 1.
   
      (3)  Ir-Regolament (KE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta' rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief (ĠU L 145, 31.5.2011, p. 1).
   
      (4)  Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (KE) Nru 510/2011 tal-Parlament Ewropew u tal-Kunsill (ĠU L 125, 26.4.2014, p. 57).
   
      (5)  Ir-Regolament tal-Kummisjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
   
      ANNESS I
      L-Annessi I u IX tad-Direttiva 2007/46/KE huma emendati kif ġej:
      
                  (1)
               
               
                  fl-Anness I, il-punti 3.5.6 u 3.5.6.1 huma mibdula ma' li ġej:
                  
                              “3.5.6.
                           
                           
                              Vettura mgħammra b'ekoinnovazzjoni fis-sens tal-Artikolu 12 tar-Regolament (KE) Nru 443/2009 għal vetturi M1 jew fis-sens tal-Artikolu 12 tar-Regolament (UE) Nru 510/2011 għal vetturi N1: iva/le (1)
                           
                        
                              3.5.6.1.
                           
                           
                              Tip/Varjant/Verżjoni tal-vettura bażi kif imsemmi fl-Artikolu 5 tar-Regolament ta' Implimentazzjoni (UE) Nru 725/2011 għal vetturi M1 jew l-Artikolu 5 tar-Regolament ta' Implimentazzjoni (UE) Nru 427/2014 għal vetturi N1 (jekk applikabbli)”
                           
                        ;
               
            
                  (2)
               
               
                  L-Anness IX huwa emendat kif ġej:
                  
                              (a)
                           
                           
                              fil-punt 49 tal-Parti I, in-Naħa 2 — Kategorija ta' vetturi N1 (vetturi kompluti u kkompletati) tal-mudell taċ-ċertifikat ta' konformità tal-KE, jiżdiedu l-punti 3, 3.1 u 3.2 li ġejjin:
                              
                                          “3
                                       
                                       
                                          Vettura mgħammra b'ekoinnovazzjoni(jiet): iva/le (1)
                                       
                                    
                                          3.1.
                                       
                                       
                                          Kodiċi ġenerali tal-ekoinnovazzjoni(jiet) (p1):
                                       
                                    
                                          3.2.
                                       
                                       
                                          Total tal-iffrankar tal-emissjonijiet tas-CO2 bl-ekoinnovazzjoni(jiet) (p2) (irrepeti għal kull fjuwil ta' referenza ttestjat): .”
                                       
                                    ;
                           
                        
                              (b)
                           
                           
                              fil-punt 49 tal-Parti II, in-Naħa 2 — Kategorija ta' vetturi N1 (vetturi kompluti u kkompletati) tal-mudell taċ-ċertifikat ta' konformità tal-KE, jiżdiedu l-punti 3, 3.1 u 3.2 li ġejjin:
                              
                                          “3
                                       
                                       
                                          Vettura mgħammra b'ekoinnovazzjoni(jiet): iva/le (1)
                                       
                                    
                                          3.1.
                                       
                                       
                                          Kodiċi ġenerali tal-ekoinnovazzjoni(jiet) (p1):
                                       
                                    
                                          3.2.
                                       
                                       
                                          Total tal-iffrankar tal-emissjonijiet tas-CO2 bl-ekoinnovazzjoni(jiet) (p2) (irrepeti għal kull fjuwil ta' referenza ttestjat): .”
                                       
                                    .
                           
                        
            
   
      ANNESS II
      L-Annessi I u XII tar-Regolament (KE) Nru 692/2008 huma emendati kif ġej:
      
                  (1)
               
               
                  L-Anness I huwa emendat kif ġej:
                  
                              (a)
                           
                           
                              il-punt 4.3.5.1 huwa mibdul b'li ġej:
                              
                                          “4.3.5.1.
                                       
                                       
                                          Fil-każ ta' tip ta' vettura li hi mgħammra b'ekoinnovazzjoni waħda jew aktar, fis-sens tal-Artikolu 12 tar-Regolament (KE) Nru 443/2009 għal vetturi M1 u fis-sens tal-Artikolu 12 tar-Regolament (UE) Nru 510/2011 għall-vetturi N1, il-konformità tal-produzzjoni għandha tintwera skont l-ekoinnovazzjonijiet, billi jsiru t-testijiet stipulati fid-Deċiżjoni(jiet) tal-Kummissjoni li japprovaw l-ekoinnovazzjoni(jiet) ikkonċernati.”
                                       
                                    ;
                           
                        
                              (b)
                           
                           
                              fl-Appendiċi 3, il-punti 3.5.6 u 3.5.6.1 huma mibdula b'li ġej:
                              
                                          “3.5.6.
                                       
                                       
                                          Vettura mgħammra b'ekoinnovazzjoni fis-sens tal-Artikolu 12 tar-Regolament (KE) Nru 443/2009 għal vetturi M1 jew fis-sens tal-Artikolu 12 tar-Regolament (UE) Nru 510/2011 għal vetturi N1: iva/le (*)
                                       
                                    
                                          3.5.6.1.
                                       
                                       
                                          Tip/Varjant/Verżjoni tal-vettura bażi kif imsemmi fl-Artikolu 5 tar-Regolament ta' Implimentazzjoni (UE) Nru 725/2011 għal vetturi M1 jew l-Artikolu 5 tar-Regolament ta' Implimentazzjoni (UE) Nru 427/2014 għal vetturi N1 (**)”
                                       
                                    ;
                           
                        
            
                  (2)
               
               
                  L-Anness XII hu emendat kif ġej:
                  
                              (a)
                           
                           
                              il-punti 4.1 u 4.2 huma mibdula b'li ġej:
                              
                                          “4.1.
                                       
                                       
                                          Skont l-Artikolu 11(1) tar-Regolament ta' Implimentazzjoni (UE) Nru 725/2011 għal vetturi M1 u l-Artikolu 11(1) tar-Regolament ta' Implimentazzjoni (UE) Nru 427/2014 għall-vetturi N1, manifattur li jixtieq jibbenefika minn tnaqqis tal-emissjonijiet speċifiċi medji tas-CO2 tiegħu bis-saħħa ta' ffrankar minn ekoinnovazzjoni waħda jew aktar mgħammra f'vettura, għandu japplika għand awtorità tal-approvazzjoni għal ċertifikat tal-approvazzjoni tat-tip tal-KE tal-vettura mgħammra bl-ekoinnovazzjoni.
                                       
                                    
                                          4.2.
                                       
                                       
                                          L-iffrankar tal-emissjonijiet tas-CO2 mill-vettura mgħammra b'ekoinnovazzjoni, għall-finijiet tal-approvazzjoni tat-tip, għandu jiġi ddeterminat bil-proċedura u l-metodoloġija tal-ittestjar speċifikati fid-Deċiżjoni tal-Kummissjoni li tapprova l-ekoinnovazzjoni, skont l-Artikolu 10 tar-Regolament ta' Implimentazzjoni (UE) Nru 725/2011 għal vetturi M1, jew skont l-Artikolu 10 tar-Regolament ta' Implimentazzjoni (UE) Nru 427/2014 għal vetturi N1.”
                                       
                                    ;
                           
                        
                              (b)
                           
                           
                              il-punt 4.4 huwa mibdul b'li ġej:
                              
                                          “4.4.
                                       
                                       
                                          L-approvazzjoni tat-tip ma għandhiex tingħata jekk l-ekoinnovazzjoni ma turix tnaqqis minimu fl-emissjonijiet ta' 1 g CO2/km fir-rigward tal-vettura bażi, kif imsemmi fl-Artikolu 5 tar-Regolament ta' Implimentazzjoni (UE) Nru 725/2011 għal vetturi M1, jew fl-Artikolu 5 tar-Regolament ta' Implimentazzjoni (UE) Nru 427/2014 għall-vetturi N1”
                                       
                                    .